ΑΕΙΦΟΡΙΑ

Λεξικό:

* *η* [*εσκεμμένη*](https://el.wiktionary.org/wiki/%CE%B5%CF%83%CE%BA%CE%B5%CE%BC%CE%BC%CE%AD%CE%BD%CE%BF%CF%82) *παραγωγή ενός αγαθού από ένα* [*δάσος*](https://el.wiktionary.org/wiki/%CE%B4%CE%AC%CF%83%CE%BF%CF%82) με τέτοιο τρόπο, ώστε *να μην μειώνεται, αλλά να βελτιώνεται η παραγωγική ικανότητα και να μην επηρεάζονται οι περιβαλλοντικές σχέσεις του*
* *η* [*χρήση*](https://el.wiktionary.org/wiki/%CF%87%CF%81%CE%AE%CF%83%CE%B7) *των φυσικών* [*οικοσυστημάτων*](https://el.wiktionary.org/wiki/%CE%BF%CE%B9%CE%BA%CE%BF%CF%83%CF%8D%CF%83%CF%84%CE%B7%CE%BC%CE%B1) *και των* [*πηγών*](https://el.wiktionary.org/wiki/%CF%80%CE%B7%CE%B3%CE%AE) *ενέργειας,* ώστε να *εξασφαλίζεται η μελλοντική ποιότητα και ισορροπία*
* (*συνεκδοχικά*) [*άνθηση*](https://el.wiktionary.org/wiki/%CE%AC%CE%BD%CE%B8%CE%B7%CF%83%CE%B7)*,* [*πρόοδος*](https://el.wiktionary.org/wiki/%CF%80%CF%81%CF%8C%CE%BF%CE%B4%CE%BF%CF%82)*,* [*ανάπτυξη*](https://el.wiktionary.org/wiki/%CE%B1%CE%BD%CE%AC%CF%80%CF%84%CF%85%CE%BE%CE%B7)

Ως αειφόρος χαρακτηρίζεται *η ανάπτυξη (sustainable development) «που ικανοποιεί τις ανάγκες του παρόντος χωρίς να θέτει σε κίνδυνο τη δυνατότητα των μελλοντικών γενεών να ικανοποιούν τις δικές τους ανάγκες».*   
Βασίζεται σε δυο παράγοντες: **Ανθρώπινες Ανάγκες** και **Περιβάλλον**. Αφορά στη διαχείριση των πόρων, όπως η ενέργεια, το νερό, η ύλη, η γη.

Ανανεώσιμοι πόροι όπως ζωντανοί οργανισμοί για τροφή, ρουχισμό, οικοδόμηση, ιατρικές εφαρμογές κλπ. δεν απαιτείται να μειωθούν στη χρήση τους εφόσον ο ρυθμός χρήσης δεν ξεπερνά τη φυσική αναπαραγωγή τους. Αντίθετα οι μη ανανεώσιμοι πόροι (καύσιμα, μέταλλα κλπ.) απαιτούν περιορισμό στη χρήση και εύρεση υποκατάστατων αλλά και εναλλακτικών λύσεων.

Ο δρόμος για την **αειφορία** περνά από **την μείωση της υπερκατανάλωσης**, συνεπώς και **της παραγωγής**. Η έμφαση δίνεται **στην οικονομία στη χρήση, στην επαναχρησιμοποίηση και στην ανακύκλωση.**

Τα Συστήματα που υποστηρίζουν τη Ζωή στον πλανήτη μας (ατμόσφαιρα, θάλασσα, έδαφος) αποτελούν **το μεγαλύτερο κεφάλαιο για την επιβίωσή μας**. Είναι η φυσική παρακαταθήκη της Γαίας στον Άνθρωπο.

Δυστυχώς αυτό το τεράστιο φυσικό κεφάλαιο θεωρείται από τους θιασώτες της άγριας ανάπτυξης *ανεξάντλητο και απείρως ανανεώσιμο*, προσφερόμενο για ελεύθερη εκμετάλλευση με μοναδικό στόχο την απεριόριστη οικονομική ανάπτυξη. **Η φύση όμως έχει όρια!** Οι επιπτώσεις στα φυσικά οικοσυστήματα πρέπει να ελαχιστοποιηθούν, ώστε οι λειτουργίες τους να διατηρηθούν στο ακέραιο και για τις επόμενες γενιές.

Πηγή:

<https://el.wiktionary.org/wiki/%CE%B1%CE%B5%CE%B9%CF%86%CE%BF%CF%81%CE%AF%CE%B1>

<http://www.env-edu.gr/packs/BiologicalAgriculture/sel22.htm>